CELEX: 32005R0305
Language: bg
Date: 2004-10-19 00:00:00
Title: Регламент (ЕО) № 305/2005 на Комисията от 19 октомври 2004 година за изменение на Регламент (ЕО) № 312/2003 на Съвета по отношение на тарифните квоти за някои продукти с произход от Чили

Важна правна забележка

|

32005R0305

Официален вестник n° L 052 , 25/02/2005 стр. 0006 - 0008

		20041019Регламент (ЕО) № 305/2005 на Комисиятаот 19 октомври 2004 годиназа изменение на Регламент (ЕО) № 312/2003 на Съвета по отношение на тарифните квоти за някои продукти с произход от ЧилиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 312/2003 на Съвета от 18 февруари 2003 г., изпълняващ за Общността тарифните разпоредби, залегнали в споразумението за създаване на асоциация между Европейската общност и нейните държави-членки, от една страна, и Република Чили, от друга страна [1], и по-специално член 5 от него,като има предвид, че:(1) Регламент (ЕО) № 312/2003 за въвеждане в Общността на тарифните разпоредби, залегнали в споразумението за създаване на асоциация между Европейската общност и нейните държави-членки, от една страна, и Република Чили, от друга страна [2].(2) С Решение 2005/106/ЕС [3] на Съвета бе одобрен Протокол към споразумението за асоциация между Европейските общности и техните държави-членки, от една страна, и Република Чили, от друга страна, който отчита присъединяването на Чешката република, Република Естония, Република Кипър, Република Унгария, Република Латвия, Република Литва, Република Малта, Република Полша, Република Словения и Република Словакия към Европейския съюз (наричан по-нататък Протоколът). Протоколът включва нови тарифни отстъпки, някои от които се ограничават от тарифните квоти. Изпълнението на тези тарифни квоти изисква Регламент (ЕО) № 312/2003 да бъде изменен.(3) Обемът на тарифните квоти за чесън (ордер № 09.1925), трапезно грозде (ордер № 09.1929) и плод киви (ордер № 09.1939) следва да се увеличава годишно с пет процента от първоначалното количество.(4) За 2004 г. обемът на новите тарифни квоти на Общността следва да бъде ограничен пропорционално до периода, по време на който са открити новите тарифни квоти.(5) Тъй като Протоколът предвижда, че новите тарифни отстъпки на Общността трябва да се прилагат от 1 май 2004 г., настоящият регламент следва да се прилага от същата дата и следва възможно най-бързо да влезе в сила.(6) Предвидените в настоящия регламент мерки са в съответствие със становището на Комитета по митническия кодекс,ПРИЕ НАСТОЯЩИЯ РЕГЛАМЕНТ:Член 1Приложение към Регламент (ЕО) № 312/2003 се изменя, както е предвидено в приложението към настоящия регламент.Член 21. За 2004 г. обемите на тарифните квоти по ордери № 09.1937, 09.1939 и 09.1941 се ограничават до осем дванадесети от всеки съответен годишен обем. Частите от килограм се закръгляват до следващия пълен килограм.2. За 2004 г. към тарифните квоти по ордер № 09.1925 и 09.1929 се добавят допълнителни количества съответно от 20 тона и 1000 тона.Член 3Настоящият регламент влиза в сила на третия ден след публикуването му в Официален вестник на Европейския съюз.С изключение на точки 1 и 2 от приложението, той се прилага от 1 май 2004 г.Точки 1 и 2 от приложението се прилагат от 1 януари 2005 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 19 октомври 2004 година.За КомисиятаFrederik BolkesteinЧлен на Комисията[1] ОВ L 46, 20.2.2003 г., стр. 1.[2] ОВ L 352, 30.12.2002 г., стр. 3.[3] ОВ L 38, 10.2.2005 г., стр. 1.--------------------------------------------------20041019ПРИЛОЖЕНИЕВ приложението към Регламент (ЕО) № 312/2003 таблицата се изменя, както следва:1. По ордер № 09.1925, четвърта колона, обемът се замества с 530 тона.След 2005 г. годишният обем на тарифната квота се увеличава последователно всяка година с пет процента от този обем.2. По ордер № 09.1925, четвърта колона, обемът се замества с 38500 тона.След 2005 г. годишният обем на тарифната квота се увеличава последователно всяка година с пет процента от този обем.3. Вмъкват се следните редове:"09.1937 [1] | 03032900 03037812 03037819 | Риба, замразена | 725 тона | 100 |03042053 03042056 03042058 03042091 03042094 03049005 | Рибно филе и други рибни меса, замразени |09.1939 | 08105000 | Плодове киви | 1000 тона (2) | 100 |09.1941 [2] | 16041519 | Приготвена или консервирана скумрия | 90 тона | 100 |[*] Тази тарифна квота се прилага за 2004 г. и всяка календарна година след това, започвайки на 1.1.2005 г. до изтичането ѝ на 31.12.2012 г.[**] Тази тарифна квота се прилага за 2004 г. и всяка календарна година след това, започвайки на 1.1.2005 г. до изтичането ѝ на 31.12.2006 г."--------------------------------------------------